Tulsi on ka religioosselt sümboolne taim, mis kasvab templite juures ning võimalusel kasvatab iga pere seda taime ka oma aias, kasvõi potis kui muul moel poel võimalik. Sageli on pott  aga pigem väikesemõõduline konteinerilaadne postament, mida kaunistavad jumaluste kujud ja näod ning ühe taime asemel on tagaaeda loodud tulsi-van või tulsirindvan - väike basiilikusalu. Tulsi kohalolu on omamoodi religioosse pühendumuse sümbol. Nii tähtis on hoida enda ja oma kodu läheduses taime, mille nimi tähendab ka 'võrreldamatu' - selle taime olemasoluta ei ole kodu täiuslik ja valmis. (Puhtpraktiliselt - tulsi aias hoidvat majast eemale ka sääski ja kärbseid.)